การตื่นตลอดคืน การตัดสินใจเลือกวิถีชีวิตแบบคนกลางคืนในระยะยาว การพักผ่อนระหว่างวัน รักษาร่างกายให้แข็งแรงสมบูรณ์อยู่เสมอ
มันยากที่จะเปลี่ยนกิจวัตรประจำวันกลางวัน มาเป็นการนอนในช่วงที่คนอื่นเค้าทำงานกัน การทำเช่นนี้รังแต่จะทำให้คุณอดนอน เพราะคุณต้องฝืนบังคับตัวเอง ให้ตื่นตลอดคืน แต่ก็ไม่สามารถที่จะนอนหลับได้ในเวลากลางวัน ดังนั้น คุณควรค่อย ๆ ฝึกอยู่กลางคืนให้เพิ่มขึ้นทีละนิด แล้วค่อยๆ ขยับไปนอนตอนเช้าสายทีละหน่อย ภายในหนึ่งสัปดาห์หรือมากกว่านั้น คุณก็จะไม่มีปัญหาในการตื่นในเวลาที่คุณต้องการ  คืนแรกของการฝึก พยายามอยู่ให้ดึกที่สุดเท่าที่คุณจะทำได้ โดยไม่ฝืนตัวเองมากเกินไป พยายามตื่นจนกระทั่งคุณรู้สึกว่า คุณไม่สามารถลืมตาได้อีกต่อไปแล้ว แล้วค่อยเข้านอน อย่าตั้งนาฬิกาปลุก และจงปิดหน้าต่างให้มิด เพื่อที่คุณจะได้ไม่ตื่นเพราะอาทิตย์ขึ้น นอนให้ดึกมากที่สุดเท่าที่คุณทำได้ จากนั้น ก็ตื่นและทำกิจวัตรของคุณต่อไปตามปกติ ในคืนถัดไปพยายามอยู่ดึกกลางคืนให้มากขึ้นจากเดิมหนึ่งชั่วโมง และเวลานอนก็นอนเพิ่มขึ้นหนึ่งชั่วโมงเช่นกัน ดำเนินกระบวนการดังกล่าวนี้ไปจนกระทั่งคุณสามารถนอนหลับและตื่นได้ในเวลาที่คุณตั้งเป้าหมายไว้ การจะอยู่ใช้ชีวิตกลางคืนจะง่ายขึ้นมาก หากคุณทำกิจกรรมที่สมองของคุณถูกกระตุ้นบ่อยๆ เช่น การดูทีวีหรือภาพยนตร์ก็ช่วยได้ แม้ว่าหลายๆ คนมักจะเผลอหลับในช่วงที่กำลังดูอยู่ คุณอาจหากิจกรรมอื่นๆ ที่ทำให้คุณกระตือรือร้นอยู่เสมอ เช่น การอ่านหนังสือ หรือเล่นวิดีโอเกม  บางคนพบว่า มีความคิดสร้างสรรค์มากขึ้นในเวลากลางคืน หรือคุณอาจจะลองทำงานศิลปะบางอย่าง แต่งเพลง หรือ เขียนบทความเป็นช่วงเวลากลางคืนนี้ก็ได้ พยายามอย่าไปนอนจนกว่าคุณจะรู้สึกเต็มใจที่จะไปนอนเอง ตามเวลาที่ตั้งเป้าไว้เองคุณอาจจะไม่ได้สังเกตเห็นพระอาทิตย์ขึ้นด้วยซ้ำ นี่เป็นวิธีที่แน่นอนในการทำให้เลือดไปสูบฉีดและทำให้คุณรู้สึกตื่นตัวมากขึ้น และไม่ง่วง คุณอาจจะไปวิ่ง หรือเดินเหยาะๆ ในเวลากลางคืนก็ได้ อากาศอันสดชื่นจะทำให้คุณตื่นอยู่เสมอได้เหมือนกัน ถ้าคุณไม่อยากออกไปข้างนอก ก็สามารถออกกำลังกายท่าครันช์ ซิตอัพ หรือวิดพื้นในบ้านเพื่อให้ตัวเองตื่นอยู่เสมอ  อาบน้ำหลังจากออกกำลังกาย ถ้าจะให้ดีควรเป็นน้ำเย็น มันก็จะช่วยให้คุณไม่ง่วงได้เหมือนกัน หากคุณไม่ชอบการออกกำลังกาย ก็อาจจะยื่นหัวออกไปนอนหน้าต่าง สูดอากาศสดชื่นซักนิด เวลาที่รู้สึกเมื่อยล้า อุณหภูมิที่แตกต่างจากในห้อง จะทำให้ร่างกายคุณตื่นตัว ร่างกายของคุณจะตื่นขึ้นได้ เพื่อที่จะย่อยอาหารที่คุณกินเข้าไป ทำอาหารและกินในช่วงกลางดึก อย่าไปกินพวกของขบเคี้ยวเหมือนกับคืนก่อนๆ ที่เคยทำมา เช่น พวกเนยถั่ว แซนด์วิช หรือพิซซ่า เพราะอาหารเหล่านี้ มันจะทำให้จิตใต้สำนึกของคุณไปเชื่อมโยงกับการกิน ในช่วงดึกดื่นค่ำคืนที่เคยกินมา ดังนั้น คุณควรทำอาหารเป็นมื้อที่คุณเคยกินระหว่างวัน เช่น แซลมอน ผักโขม คุสคุส ฯลฯ อย่าลืมกินน้ำเย็นแก้วใหญ่ๆ ด้วย หากคุณไม่ได้แชร์บ้านหรือที่อยู่กับใคร ที่ทำให้คุณต้องทำตัวเงียบๆ คุณก็ควรจะเล่นเพลงที่มีจังหวะเร็วและเสียงดังซักหน่อย เพื่อให้ร่างกายคุณขยับบ้าง เลือกดนตรีแนวที่ทำให้คุณอยากจะลุกขึ้นมาเต้นหรือร้องตาม แทนที่จะฟังเพลงที่ทำให้คุณง่วงนอน หากคุณกังวลว่า จะไปทำให้ใครตื่น ก็ใส่หูฟังเอาก็ได้ คุณเคยโทรศัพท์ในช่วงกลางดึกกับเพื่อนไปจนถึงเช้าเลยไหม การคุยกับใครบางคนเป็นสิ่งที่เบี่ยงเบนความสนใจ กระตุ้นความสนใจได้ตลอดเวลา และเป็นวิธีที่ดีที่สุดวิธีหนึ่งในการที่จะทำให้ตัวเองตื่นตัว หากคุณมีเพื่อนที่ชอบใช้ชีวิตกลางคืน และนอนกลางวันเหมือนกัน ก็ลองจัดตารางเพื่อพูดคุยกันทางโทรศัพท์ สร้างความสนุกสนานแก่กันและกัน หากคุณไม่รู้จักใครเลยที่มีกิจวัตรดังกล่าว คุณก็อาจจะอาศัยพวกโปรแกรมแชทต่างๆ เพื่อคุยกับคนที่อยู่อีกซีกโลกหนึ่งที่พวกเขากำลังตื่นอยู่ หากคุณกำลังแชทกับใครบางคนที่อยู่ในช่วงเวลากลางวัน คุณก็จะรู้สึกตื่นตัวเหมือนพวกเค้าได้เช่นกัน ออกไปนอกบ้านและเดินเล่นจะช่วยให้คุณรู้สึกตื่นตัว และชีวิตปกติได้ในเวลากลางคืน หากคุณรู้จักร้าน หรือร้านอาหารที่เปิด 24 ชม. ลองไปใช้เวลาที่นั่น และจับจ่ายซื้อของหรือนั่งกินซักสองสามชั่วโมง เรื่องนี้จะง่ายขึ้นหากคุณอยู่ในเมืองที่มีคนพลุกพล่านตลอดคืน  ต้องระวังไว้ว่าคุณควรอยู่ในสถานที่ปลอดภัย และมีแสงสว่างเพียงพอในเวลากลางคืน ด้วยเหตุที่ว่า มีคนเพียงแค่หยิบมือเดียวที่จะออกไปใช้ชีวิตในยามค่ำคืนเช่นนี้ จึงเป็นเรื่องสำคัญที่จะต้องระวังสภาพแวดล้อมและคำนึงถึงความปลอดภัยของตนเอง อย่าลืมเอาโทรศัพท์มือถือไปด้วย และบอกใครบางคนไว้ด้วยว่า คุณจะออกไปไหน คาเฟอีนเป็นสารกระตุ้นที่ทำให้คุณตื่นตัวได้เพียงไม่กี่ชั่วโมง และเป็นเหมือนวิธีในการหยิกตัวเองให้ตื่นอยู่ทั้งคืน อย่างไรก็ตาม หากเป้าหมายของคุณคือการใช้ชีวิตกลางคืนแบบถาวร หรือเกือบจะถาวร คุณก็ไม่ควรที่จะพึ่งพาคาเฟอีนเป็นเครื่องมือในการตื่นกลางคืน การที่มีคาเฟอีนในระบบร่างกายคุณมากเกินไป จะทำให้คุณนอนระหว่างวันได้ยากขึ้น และมันเป็นเรื่องสำคัญที่คุณจะนอนหลับเมื่อมีโอกาส เพื่อที่ร่างกายคุณจะได้ไม่อดนอนหรือพักผ่อนน้อยเกินไป ในเรื่องของเครื่องดื่มให้พลังงาน ซึ่งมีสารกระตุ้นอื่นๆ ก็เช่นเดียวกัน คุณควรที่จะฝึกฝนร่างกายของคุณให้สามารถตื่นได้กลางคืน โดยไม่ต้องพึ่งพาสารกระตุ้นเหล่านั้น มีหลายเหตุผลที่คนเราจะใช้ชีวิตกลางคืน แต่มันก็จำเป็นต้องลงตัวตัวสอดคล้องกับวิถีชีวิตในแบบที่คุณเป็น รวมถึงแนวทางขอคุณเองด้วย ข้อเสียของการใช้ชีวิตกลางคืน ควรถูกนำมาชั่งน้ำหนัก เมื่อพิจารณาถึงชีวิตที่คุณต้องการ ในขณะที่คนอื่นตื่นอยู่ คุณจะไม่ได้อยู่รวมกับพวกเขา นั่นหมายถึงการพลาดโอกาสทางสังคมต่างๆ และคุณยังจะได้รับวิตามินดีน้อยกว่าที่ควร ซึ่งส่งผลเสียต่อสุขภาพร่างกายได้ อย่างไรก็ตาม ข้อดีของการใช้ชีวิตกลางคืนก็มีมากเช่นกัน เช่น:  มีคนเพียงจำนวนน้อยเท่านั้นในช่วงเวลากลางคืน ซึ่งเป็นผลดีในหลายๆ ประการด้วยกัน มันสามารถจะเป็นช่วงเวลาที่ทำให้เกิดความคิดสร้างสรรค์ในการทำงาน หากคุณใช้ชีวิตเวลากลางคืนได้อย่างเป็นกิจวัตร จะไม่มีใครมาอีเมลขอให้คุณทำอะไร คุณจะไม่ถูกรบกวนจากสิ่งภายนอก คุณจะมีชีวิตชีวาในงานปาร์ตี้มากกว่าคนที่ทำงานในเวลากลางวัน คุณอาจจะได้เข้าร่วมกลุ่มกับพวกใช้ชีวิตกลางคืนมืออาชีพ ซึ่งมักจะสิงอยู่ตามงานปาร์ตี้สุดยอดไนท์คลับในเมือง มันยังเป็นโอกาสที่คุณอาจจะได้ทำความรู้จักกับคนที่น่าสนที่ใช้ชีวิตกลางคืนเหมือนกัน ไม่ว่าจะเป็นพวกนักล่า พวกคลั่งแวมไพร์ พวกผีเสื้อราตรี รวมถึงคนที่ไม่สามารถละสายตาจากอินเตอร์เน็ตได้จนถึงดึกดื่น บ้านของคุณก็จะไม่รกรุงรังเหมือนเช่นเคย เพราะสายตาของมนุษย์ทำงานได้ไม่ดีในตอนกลางคืน ดังนั้น ต่อให้มีแสงไฟมาก มันก็ยากที่จะเห็นฝุ่นผง เส้นขน หรือคราบสกปรก คุณก็จะได้ไม่ต้องทำความสะอาดอะไรมากมาย สิ่งที่คุณควรต้องพิจารณาอีกก็คือ การเลือกที่ใช้ชีวิตกลางคืนในช่วงเวลาหนึ่งๆ เท่านั้น แทนที่จะทำตลอดทั้งปี การใช้ชีวิตกลางคืนจะมีประโยชน์เป็นพิเศษในช่วงเวลาฤดูร้อน ซึ่งเป็นฤดูที่เวลากลางคืนนั้นน่าพิสมัย หรือช่วงที่มีเทศกาลวันหยุดยาวมากๆ เป็นต้น มันทำให้คุณมีเวลาพร้อมในการทำสิ่งที่คุณสนใจ ซึ่งสอดคล้องกับชีวิตกลางคืนของคุณ หากคุณจริงจังในการที่จะใช้ชีวิตกลางคืนระยะยาว คุณจำเป็นต้องหางานที่ทำให้คุณได้นอนระหว่างวัน และตื่นเวลากลางคืน หากคุณวางแผนไว้ว่า จะเป็นคนกลางคืนไปตลอดชีวิตหรือระยะยาว คุณก็ควรที่จะสามารถทำกิจวัตร ในแบบเดียวกับที่คุณทำในเวลากลางวันได้เหมือนกัน   การทำงานเป็นกะ ก็เป็นโอกาสที่จะช่วยให้คุณได้ใช้ชีวิตกลางคืนตามต้องการ ซึ่งขอบข่ายของงานที่เป็นกะในเวลากลางคืนก็มีมากมาย ที่เกี่ยวกับการขนถ่ายสินค้า เป็นรปภ. ที่คอยออกตรวจตราซูเปอร์มาร์เก็ตที่คนพลุกพล่านในเวลากลางคืน งานพนักงานต้อนรับของโรงแรม ตกปลา พนง.ทำความสะอาด หรือทำงานเกี่ยวกับวารสาร และเป็นพนักงานเก็บค่าทางด่วน เป็นต้น แม้แต่กีฬาบางประเภทก็เล่นเวลากลางคืนได้ดีเหมือนกัน ผลการศึกษาพบกว่า คนที่ใช้ชีวิตกลางวันจะสามารถเล่นเป็นพิตเชอร์เบสบอลที่ดีในเวลากลางวัน แต่คนที่ใช้ชีวิตในเวลากลางคืนก็จะเป็นพิตเชอร์ที่ดีได้ หากการแข่งขันเกิดขึ้นในเวลาค่ำ ทำงานอยู่ที่บ้าน หากคุณเป็นบล็อกเกอร์ หรือเป็นนักการตลอดออนไลน์ ขายของในอีเบย์ เป็นนักเขียน หรือศิลปินที่สามารถทำงานที่บ้านได้ คุณก็สามารถจัดตารางกิจวัตรที่เป็นประโยชน์ต่องานของคุณได้ การเรียนอาจจะยากขึ้นสำหรับคุณ แต่หากคุณเรียนผ่านทางออนไลน์อคุณก็สามารถเรียนเมื่อไหร่ก็ได้ที่คุณต้องการ หากคุณเรียนในมหาลัย ก็อาจจะใช้วิธีบันทึกเทปเลคเชอร์ หรือขอให้เพื่อนจดโน้ตให้ คุณจะมีปัญหาในการพลาดการเข้าชั้นเรียนที่บังคับว่าต้องเข้าร่วม ดังนั้น คุณควรลองหาคอร์สที่เรียนในเวลาค่ำได้ มองหาคนที่ชอบเวลากลางคืนมากกว่ากลางวัน ไม่ว่าจะเป็นพวกบ้าเกม หรือพวกบ้าคอมฯ ไปจนถึงพวกคนที่ทำตัวลึกลับ หรือออกแนวศิลปิน พยายามเชื่อมต่อกับคนที่มีความสนใจในเวลากลางคืนเช่นเดียวกับคุณ จงตระหนักว่า นี่อาจจะเป็นชุมชนที่ยิ่งใหญ่เหมือนนิวยอร์ก โตเกียว และซิดนีย์ มหานครซึ่งไม่เคยหลับใหล  ในมหานครนิวยอร์กคุณสามารถเชื่อมต่อกับคนที่มีความชอบในการใช้ชีวิตกลางคืนเหมือนกัน ซึ่งเป็นกลุ่มที่เรียกว่า New York Night Owls โดยพวกเขามีการนัดสังสรรค์กันทุกสัปดาห์ และรวมตัวกันระหว่างสี่ทุ่มถึงตีสี่ แนวคิดของกลุ่มดังกล่าวนี้ เกิดขึ้นที่ลอนดอนด้วยเช่นกัน และอาจเกิดขึ้นในเมืองที่คุณอยู่ ในเร็ววันนี้ด้วยก็ได้ มองหาคาเฟ่หรือสถานที่ชุมนุมนัดพบกัน ที่เอื้อต่อคนกลางคืนและไม่ไล่คุณกลับหลังเที่ยงคืน แน่นอนว่า สถานที่เหล่านี้ย่อมจะมีอยู่เฉพาะในเมืองหรือแหล่งชุมชนใหญ่ๆ เท่านั้น แต่หากมีอยู่ใกล้ๆ ละแวกบ้านคุณ คุณก็สามารถที่จะจัดตั้งกลุ่มในละแวกแถวบ้าน เพื่อรวมตัวคนกลางคืน ที่สามารถมานั่งสังสรรค์หรือนั่งจิบเครื่องดื่มกัน พูดจาในเรื่องที่สร้างสรรค์กันได้ตลอดคืน ใช้โซเชียลเน็ตเวิร์ก เช่น ทวิตเตอร์ หรือเฟซบุ๊กเพื่อที่จะเชื่อมต่อสร้างความสัมพันธ์กับคนกลางคืนอื่นๆ ที่อยู่ในพื้นที่ที่คุณอยู่ ลองเช็คที่อยู่พวกเขาดูก่อนด้วย เพื่อที่จะแน่ใจว่ากำลังคุยกับคนกลางคืนเหมือนกันไม่ใช่เป็นคนกลางวันจากอีกซีกโลกนึง จงตระหนักไว้ว่า แม้ว่าคนที่ใช้ชีวิตกลางคืน อาจจะมีการกล่าวขวัญกันว่า ฉลาดกว่าคนใช้ชีวิตกลางวัน  แต่การใช้ชีวิตกลางคืนก็สามารถส่งผลต่อสุขภาพจิตของคุณได้ในทางลบ หากคุณรู้สึกว่าตัวเองกำลังประสบปัญหาสุขภาพจิต เช่นอาการซึมเศร้า คุณอาจจำเป็นต้องทบทวนพฤติกรรมการใช้ชีวิตเสียใหม่ และลองหาคำปรึกษาจากแพทย์ผู้เชี่ยวชาญเมื่อเกิดความกังวล จงทำให้มั่นใจว่าคุณได้รับวิตามินดีเพียงพอ คุณจำเป็นที่ต้องได้รับแสงแดดบ้างในแต่ละวันอย่างสม่ำเสมอ หกคุณต้องการใชชีวิตกลางวันตามปกติอีกครั้ง มันก็ง่ายมาก คุณก็แค่เริ่มตื่นหรือใช้ชีวิตในเวลากลางคืนไปก่อน จากนั้น คุณอาจต้องฝืนใช้ชีวิตในกลางวันถัดไปสักนิด ซึ่งในขณะที่พระอาทิตย์ขึ้นและแสงสว่างเต็มท้องฟ้ามีสีสันงดงาม และคุณจะรู้สึกสงบอย่างล้ำลึก เมื่อได้เห็นพระจันทร์ที่ยังคงค้างอยู่บนท้องฟ้า มันจะช่วยทำให้คุณมีความรู้สึกตื่นตัว และสดชื่นอย่างน่าประหลาดในระหว่างวันดังกล่าว ทั้งนี้ ช่วงเวลาที่จะใช้ในการปรับตัวมาใช้ชีวิตกลางวันตามปกติ ก็ขึ้นอยู่กับบุคลิกภาพ กิจกรรม และปริมาณการอดนอนที่ร่างกายคุณกำลังรู้สึกอยู่ เมื่อประสาทสัมผัสทางกายของคุณรู้สึกว่า พระอาทิตย์กำลังขึ้น คุณก็จะนอนหลับได้ยากขึ้น แค่พระอาทิตย์อยู่เหนือขอบฟ้าขึ้นมานิดเดียว และแสงแดดมันเล็ดลอดเข้ามา ก็ทำให้ร่างกายของคุณตื่นตัวได้แล้ว หากคุณต้องการที่จะนอนหลับระหว่างวันได้เต็มที่ ก็ลงทุนซื้อผ้าม่านแบบปิดทึบซักหน่อย ผ้าม่านชนิดนี้จะมีความคงทนและปิดทึบสนิท และสามารถปิดกั้นแสงแดดได้โดยสมบูรณ์ เมื่อแสงแดดเล็ดลอดเข้ามา คุณจะไม่รู้สึกเลยว่ามันเป็นเวลากลางวัน  หากคุณไม่ต้องการซื้อผ้าม่านแบบนี้ หรือให้มันห้องมืดเกินไป ก็อาจจะหาผ้าห่มหนาๆ สีมืดๆ ผืนใหญ่ๆ มาปิดหน้าต่างเอาไว้ หากคุณไม่แคร์กับการที่มีอะไรอยู่บนหน้าคุณเวลานอน ก็อาจจะใช้หน้ากากปิดตานอนก็ได้ ในขณะที่คนอื่นในสังคมกำลังตื่นอยู่ พวกเขาจะเริ่มส่งเสียงดังนานาชนิด เช่น เสียงรถขยะวิ่งมาตามท้องถนน เสียงเพื่อนบ้านตะโกนเรียงสุนัข เสียงรูมเมททำกับข้าว เปิด-ปิดไมโครเวฟ ฯลฯ การที่จะปกป้องตัวเองจากเสียงรบกวนในช่วงเช้าได้ คุณอาจจำเป็นต้องหาที่อุดหู หรือหูฟังแบบกำจัดเสียงรบกวนมาใช้  หากคุณไม่ชอบใส่อุปกรณ์ใดๆ บนหัว ระหว่างนอน ก็อาจจะลองใช้เครื่องกำเนิดเสียงสร้างสรรค์ เครื่องประเภทนี้จะก่อเสียงเงียบๆ ในระดับโทนต่ำขึ้นมาเพื่อให้หูคุณเกิดความเคยชิน รวมถึงปิดกั้นเสียงรบกวนต่างๆ ออกไปในเวลาเดียวกัน เมลาโทนิน คือ สารที่ร่างกายผลิตออกมา เพื่อให้ร่างกายเข้าสู่โหมดนอนหลับ เมลาโทนินแบบยาเม็ดเป็นตัวช่วยในการหลับตามธรรมชาติ ที่จะช่วยให้ร่างกายของคุณได้พักผ่อน หากคุณมีปัญหาการนอนในระหว่างวัน ไม่เหมือนยานอนหลับทั่วไป มันไม่มีฤทธิ์ทำให้คุณเสพติด และไม่ทำให้คุณงัวเงียเมื่อตื่นขึ้นมา หากคุณสนใจที่จะใช้ยานอนหลับขนานแรงกว่านี้ ที่มีสารเคมีสังเคราะห์บางอย่างมาทำให้ร่างกายหลับ คุณควรที่จะปรึกษาแพทย์ก่อน นี่เป็นเรื่องสำคัญอย่างยิ่ง โดยเฉพาะเมื่อคุณจำเป็นต้องขับรถหรือไปทำงาน หลังตื่นขึ้นมา ต่อให้คุณตื่นมาเมื่อตอนหกโมงเย็น ก็ต้องกินอาหารแบบเดียวกับอาหารเช้า ซึ่งจะเป็นการส่งสัญญาณให้สมองและร่างกายของคุณรับรู้ว่า มื้อนี้เป็นมื้อเริ่มต้นของวัน หากคุณกินอาหารแบบเดียวกับอาหารกลางวันหรืออาหารค่ำที่เคยกินมา คุณก็จะเท่ากับส่งสัญญาณให้มันรู้ผิดประเภท ปฏิบัติตามกิจวัตรประจำวันในช่วงเช้าตามปกติของคุณทันทีที่ตื่นขึ้นมา เช่น ต้มน้ำเพื่อเตรียมชงชากาแฟ แล้วก็ไปมีความสุขกับมื้อเช้าตามปกติ หากคุณจริงจังกับการจะเปลี่ยนกิจวัตรมาเป็นคนกลางคืน ก็ควรจะบอกคนรอบข้างในชีวิตคุณไว้ด้วยว่า อย่ารบกวนระหว่างวัน เว้นเสียแต่ว่า มีเรื่องฉุกเฉินจริงๆ ทำให้พวกเขารับรู้ว่ามันเป็นเรื่องสำคัญสำหรับคุณที่จะต้องนอนตอนกลางวัน ไม่เช่นนั้นแล้วคุณก็จะกลายเป็นคนอดนอน คุณอาจจำเป็นต้องจัดตารางที่ลงตัวสำหรับคนในครอบครัวคุณด้วย เพื่อที่พวกเขาจะได้ไม่ต้องมารบกวนคุณ ตัวอย่างเช่น ตอนลูกหลานของคุณกลับมาจากโรงเรียนตอนเย็น ซึ่งเป็นช่วงเวลาที่คาดว่าคุณจะหลับอยู่  พยายามวางแผนไว้ล่วงหน้าสำหรับพวกเขา โดยอาจให้ไปอยู่ในสถานที่ดูแลเด็กหลังเลิกเรียน หรือฝากใครเลี้ยงไว้จนกว่าคุณจะตื่น หากคุณกำลังวางแผนที่จะเป็นคนกลางคืนซักพักนึง ก็จำเป็นที่จะต้องปฏิบัติตามตารางที่วางไว้อย่างเคร่งครัด เช่น เข้านอนเวลานอนเดียวกันของวัน และตื่นในเวลาเดียวกัน หากไม่ทำเช่นนั้น ตารางการนอนของคุณจะมั่วไปหมด และส่งผลเสียต่อสุขภาพคุณ  หลังจากที่ร่างกายของคุณค่อยๆ ปรับตัวกับตารางดังกล่าวแล้ว ก็ปฏิบัติตามนั้นไปเหมือนกับเป็นกิจวัตรประจำวันตามปกติ ตั้งนาฬิกาปลุกไว้และไปเข้านอนให้ตรงเวลา เมื่อคุณพร้อมที่จะกลับมาใช้ชีวิตกลางวันตามปกติแล้วก็ค่อยๆ ปรับตัวกลับมาเช่นกัน การอยู่ในบ้านช่วงกลางวัน หมายถึงว่า คุณไม่มีโอกาสที่จะเจอแสงแดด ซึ่งมีรังสีที่ดีต่อสุขภาพอยู่ด้วย แน่นอนว่าแสงแดดที่แรงหรือมากเกินไปย่อมเป็นผลเสีย แต่การได้รับแสงแดดน้อยเกินไปอาจจะเลวร้ายกว่านั้น เมื่อคุณไม่ได้รับแสงแดดเพียงพอในแต่ละวัน ร่างกายของคุณจะไม่ผลิตวิตามินดี ซึ่งเป็นส่วนสำคัญต่อกระดูกที่สมบูรณ์ รวมถึงการทำงานอื่นๆ ของร่างกายด้วย  พยายามจัดตารางเวลา เพื่อจะมีโอกาสได้รับแสงแดดซักนิดระหว่างวัน คุณอาจจะใช้โคมไฟที่เลียนแบบแสงอาทิตย์เพื่อกระตุ้นให้ร่างกายคุณผลิตวิตามินดี หากคุณได้รับแสงแดดจริงๆ น้อยเกินไป เวลาที่คุณเปลี่ยนมาใช้ชีวิตกลางคืน เท่ากับคุณฝืนจังหวะการใช้ชีวิตของร่างกาย ทำให้คุณมีอาการง่วงนอนมากขึ้นนิดหน่อย และปฏิกิริยาตอบสนองเชื่องช้าลงเล็กน้อย จากตอนที่ใช้ชีวิตในเวลากลางวัน ด้วยเหตุนี้ มันจึงสำคัญที่จะระมัดระวังเวลาที่จะใช้งานเครื่องใช้หรือเครื่องยนต์ต่างๆ ในขณะที่คุณกำลังปรับตัวใช้ชีวิตกลางคืนนี้ พยายามตื่นตัวให้มากที่สุดเท่าที่จะเป็นไปได้ โดยเฉพาะในเวลาทำงาน
ค่อยๆ ฝึกฝนตัวเองไป. พยายามหาสิ่งดึงดูดความสนใจทำอยู่เสมอ. ออกกำลังกายเวลากลางคืน. กินอาหารเป็นมื้อ. ฟังดนตรี. พูดคุยกับคนที่ตื่นอยู่เหมือนกัน. ไปช็อปปิ้งในร้านที่เปิดทั้งคืน. พึ่งพาคาเฟอีนอย่างระมัดระวัง. ตัดสินใจว่า การใช้ชีวิตในเวลากลางคืนนั้นดีต่อชีวิตคุณมากขึ้นหรือไม่. หางานหรือวิถีชีวิตที่ทำให้คุณได้มีวิถีชีวิตแบบคนกลางคืน. ใช้ชีวิตเชื่อมต่อกับคนกลางคืนอื่นๆ. ใส่ใจดูแลสุขภาพจิตตัวเองด้วย. การกลับมาใช้ชีวิตกลางวัน. ใช้ม่านที่ปิดทึบแสง. ระวังเรื่องเสียงรบกวนด้วย. ลองเมลาโทนิน. กินอาหารเช้าทันทีเมื่อตื่นขึ้นมา. บอกคนอื่นรอบช้างไว้ด้วยว่า อย่ารบกวนคุณ. ปฏิบัติตามตารางอย่างเคร่งครัด. บริโภควิตามินดีให้มากๆ. ระมัดระวังในเรื่องของการใช้เครื่องยนต์กลไกต่างๆ.
https://www.wikihow.com/Be-Nocturnal https://www.wikihow.com/Be-Nocturnal https://www.wikihow.com/Be-Nocturnal https://www.wikihow.com/Be-Nocturnal
Staying Up All Night Choosing a Long-Term Nocturnal Lifestyle Resting During the Day Keeping Your Body Healthy